CELEX: 42012Y0908(01)
Language: ro
Date: 2012-09-08 00:00:00
Title: Acord administrativ cu Consiliul Europei privind utilizarea emblemei europene de către terți

8.9.2012   
            
            
               RO
            
            
               Jurnalul Oficial al Uniunii Europene
            
            
               C 271/5
            
         Acord administrativ cu Consiliul Europei privind utilizarea emblemei europene de către terți
   2012/C 271/04
   1.   Principiu general
   
   Orice persoană fizică sau juridică („utilizator”) poate folosi emblema europeană sau oricare dintre elementele sale, sub rezerva următoarelor condiții de utilizare.
   2.   Condiții de utilizare
   
   Este permisă utilizarea emblemei europene și/sau a oricăruia dintre elementele sale, indiferent dacă utilizarea este fără scop lucrativ sau dacă are natură comercială, cu excepția cazului în care:
   
               (a)
            
            
               utilizarea creează impresia sau supoziția eronată că există o legătură între utilizator și oricare dintre instituțiile, organele, oficiile, agențiile și organismele Uniunii Europene sau Consiliul Europei;
            
         
               (b)
            
            
               utilizarea creează opiniei publice impresia eronată că utilizatorul beneficiază de sprijinul, sponsorizarea, aprobarea sau acordul din partea oricăreia dintre instituțiile, organele, oficiile, agențiile și organismele Uniunii Europene sau din partea Consiliului Europei;
            
         
               (c)
            
            
               utilizarea are legătură cu orice obiectiv sau activitate incompatibil(ă) cu obiectivele și principiile Uniunii Europene sau ale Consiliului Europei sau care ar fi în orice alt mod ilegal(ă).
            
         3.   Marca și aspecte conexe
   
   Utilizarea emblemei europene în conformitate cu condițiile prevăzute la secțiunea anterioară nu înseamnă că se permite înregistrarea emblemei sau a unei imitații a acesteia ca marcă sau ca orice alt drept de proprietate intelectuală. Comisia Europeană și Consiliul Europei vor continua să monitorizeze cererile de înregistrare a emblemei europene sau a oricărui element al acesteia ca (parte din) drepturi de proprietate intelectuală, în conformitate cu dispozițiile legale aplicabile.
   4.   Răspundere juridică
   
   Orice utilizator care are intenția de a folosi emblema europeană sau elemente ale acesteia poate face acest lucru pe propria răspundere juridică. Utilizatorii vor fi răspunzători pentru toate utilizările abuzive și posibilele prejudicii care decurg dintr-o astfel de utilizare, în conformitate cu legislația statelor membre sau a oricărei țări terțe care îi este aplicabilă.
   5.   Dreptul de a urmări în justiție orice abuz
   
   Comisia își rezervă dreptul de a urmări în justiție, din proprie inițiativă sau la cererea Consiliului Europei:
   
               —
            
            
               orice utilizare care nu respectă condițiile prevăzute de prezentul acord; sau
            
         
               —
            
            
               orice utilizare pe care Comisia sau Consiliul Europei o consideră abuzivă, în cadrul instanțelor din statele membre sau din orice țară terță.